་བརྗོད་པ་ཡང་སྤངས་ཏེ་ཞི་གནས་ལ་གོམས་པར་བྱེད་ཀྱི་ཕྱི་རོལ་གྱི་དོན་བདེན་པ་པ་མི་འདོད་ལ།གཉིས་པའི་སྐབས་སུ་སྣ་ཚོགས་སུ་སྣང་བ་དེ་ཉིད་ལ་སེམས།།
བསྐྱེད་དེ་ཆོས་ཐམས་ཅད་མིང་ཙམ་དུ་བསྒོམ་པའི་ཕྱིར་རོ།།ཁ་ཅིག།ལངྐར་གཤེགས་པ་ལས།སེམས་ཙམ་ལ་ནི་བརྟེན་ནས་སུ།།ཕྱི་རོལ་དོན་ལ་བརྟག་མི་བྱ།།དེ་བཞིན་ཉིད་ལ་དམིགས་ནས་ནི།།སེམས་ཙམ།

ལས་ཀྱང་བཟླ་བར་བྱ།།སེམས་ཙམ་ལས་ནི་བཟླས་ནས་ཀྱང་།།སྣང་བ་མེད་ལས་བཟླ་བར་བྱ།།སྣང་མེད་གནས་པའི་རྣལ་འབྱོར་པ།།དེ་ཡིས་ཐེག་པ་ཆེན་པོ་མཐོང་།།ལྷུན་གྱིས་གྲུབ་པས་ཞི་བར་
འཇུག།སྨོན་ལམ་གྱིས་ནི་རྣམ་པར་སྦྱངས།།ཡེ་ཤེས་དམ་པ་བདག་མེད་པ།།ཐེག་པ་ཆེན་པོས་མཐོང་བར་འགྱུར།།ཞེས་པ་དང་འདིའི་རྣལ་འབྱོར་ས་བཞི་སྦྱར་ནས་འཆད་པར་སྣང་སྟེ་དཔྱད་པར་བྱའོ།།གཉིས་ལ་ནི།།
ནང་གི་མུ་སྟེགས་པ་ན་རེ།དངོས་པོ་དོན་དམ་དུ་མེད་པ་དེ་ལྟ་མ་ཡིན་ཏེ།གལ་ཏེ་སྐད་ཅིག་མའི་ཆོས་ཤེས་པ་རང་རིག་རང་གསལ་ཙམ་གྱི་ངོ་བོ་དང་ཤེས་བྱའི་མཚན་ཉིད་རྡུལ་ཕྲ་རབ་རྣམས་ཆོས་ཅན་དོན་དམ་དུ་ཡོད་དེ།ཁྱོད་བདེན་
མེད་དུ་སྐྱེད་པ་སྟེ་སྒྲུབ་ཏུ་མེད་པ་དང་།ཁྱོད་བདེན་པ་སྤང་བ་སྟེ་དགག་ཏུ་མེད་པའི་རང་གི་ངོ་བོ་འཛིན་པའི་ཕྱིར།དཔེར་ན་དུས་ཐམས་ཅད་དུ་ནམ་མཁའ་ཐོགས་བཅས་ཀྱི་རྫས་མེད་པ་ཙམ་གྱི་ངོ་བོ་འཛིན་པ་བཞིན་ནོ་ཞེ་ན།ཤེས
པའི་སྐད་ཅིག་དང་རྡུལ་ཕྲ་རབ་རྣམས་བདེན་འཛིན་གྱི་བློ་དེ་དག་ཆོས་ཅན།ནམ་མཁའ་བཞིན་དུ་གཉེན་པོ་རྣམ་པར་མི་རྟོག་པའི་ཡེ་ཤེས་བསྒོམས་པས་ཁྱོད་ལ་གནོད་པ་ཅུང་ཟད་ཀྱང་མི་བྱེད་པར་ཐལ།ཁྱོད་ཀྱི་གཉེན་པོ་བསྐྱེད
དུ་མེད་ཅིང་ཁྱོད་རང་སྤང་དུ་མེད་པའི་ངོ་བོ་འཛིན་པ་དེའི་ཚེ་སྟེ་དེའི་ཕྱིར།བཞེས་གཉེན་མཁས་རློམ་ཁ་ཅིག་ན་རེ།གང་ཟག་དང་ཆོས་སུ་མངོན་པར་ཞེན་པའི་དྲི་མ་དེ་དག་ཆོས་ཅན།གཉེན་པོ་བསྒོམས་པས་ནམ་མཁའ་བཞིན་

དྲི་གནོད་པ་ཅུང་བད་ཀྱང་མ་བྱེད་པར་ཐལ།སྔར་མེད་ཀྱི་རང་བཞིན་སྐྱེད་དུ་མེད་པ་དང་སྔར་ཡོད་ཀྱི་རང་བཞིན་ཐང་དུ་མེད་པའི་རང་གི་ཇི་ཟ་འཛིན་པའི་ཕྱིར།རྟགས་ནི་དོན་དམ་པར་ཁས་བླངས་པས་སོ།།མངེས་པ་མ་ཡིན་ཏེ།དབུ།
མ་རྩ་བར།གལ་ཏེ་ལས་དང་ཉོན་མོངས་པ།།གང་དག་རང་བཞིན་གྱིས་ཡོད་ན།།དེ་ནི་ཇི་ལྟར་སྤོང་བར་འགྱུར།།ཡོད་པ་སུ་ཞིག་སྤོང་བར་བྱེད།།ཅེས་བཤད་པ་ལྟར་རོ་ཟེར་བ་ནི་ལོག་པར་གོ་སྟེ་རྒྱུ་མཚན་འདི་ལྟར།དེ་ཉིད
་བཞིན་འཕེན་ནོ།།ཁྱབ་གསལ་དངོས།རྟགས་མ་གྲུབ་ཟེར་ན།དབུ་མ་རྩ་བར།རང་བཞིན་དག་ནི་བཅོས་མིན་དང་།།གཞན་ལ་ལྟོས་པ་མེད་པ་ཡིན།།ཅེས་པ་དང་འགལ་ལོ།།རྒྱས་པར་འདི་ཉིད་ཀྱི་གཅེས་བཏུས།།
ལ་གཟིགས།གསུམ་པ་ནི།ནང་གི་མུ་སྟེགས་པ་གཞན་གྱིས་གཟུགས་སོགས་ཀྱི་དངོས་པོ་རྣམས་ཀྱང་བདེན་པར་ཡོད་ལ།སྟོན་པ་བཅོམ་ལྡན་འདས་ཀྱིས་ཤེས་སྒྲིབ་རྣམ་པ་ཐམས་ཅད་དུ་སྤང་བར་བརྗོད་པ་སྟེ་ཁས་ལེན་པ་གང་
ཡིན་པ་དེ་ནི་ཆོས་ཅན།བྱམས་པ་ཁོ་བོས་བཞད་གད་མཛད་པ་ཡིན་ཏེ།ནང་ཕན་ཚུན་འགལ་བའི་དོན་ཁས་ལེན་པས་སོ།།ཤེས་བྱ་ཆོས་ཅན།དངོས་པོ་བདེན་པ་བ་ཡོད་ན་བཅོམ་ལྡན་འདས་ཀྱིས་ཤེས་སྒྲིབ་རྣམ་པ་ཐམས་ཅད
དུ་སྤངས་པ་འགལ་ཏེ།དངོས་པོ་བདེན་པ་པ་ཡོད་ན་དངོས་པོར་མངོན་པར་ཞེན་པ་ཕྱིན་ཅི་ལོག་མི་ལྡོག་པས་སོ།།ཆོས་ཅན།དངོས་པོ་བདེན་པ་པ་ཡོད་ན་དངོས་པོར་མངོན་པར་ཞེན་པ་ཕྱིན་ཅི་ལོག་མི་ལྡོག་སྟེ།དངོས་པོ་བདེན

པ་བ་ཡོད་ན་གཉེན་པོས་སྤང་བྱ་སྤོང་བའི་བྱ་བ་ཅུང་ཟད་ཀྱང་མི་བྱེད་པ་དེའི་ཕྱིར།གསེར་གླིང་པས།ལོག་པའི་དངོས་པོ་ལ་མངོན་པར་ཞེན་ན་ཡང་གལ་ཏེ་ཉོན་མོངས་པ་ལྡོག་པར་གྱུར་ན།དེའི་ཚེ་སོ་སོ་སྐྱེ།།
བོ་རྣམས་ཀྱང་ཅིའི་ཕྱིར་མ་གྱུར་ཅེས་འཕགས་པ་བྱམས་པས་དགོངས་སོ་ཞེས་བཤད་པ་ཤིན་ཏུ་ལེགས་སོ།།གསུམ་པ་ནི་འདི་ལ་བསལ་བྱ་ཅི་ཡང་མེད།།ཞེས་བྱ་བ་ལ་སོགས་པས་གསུངས་ཏེ་འདི་ལ་མཚམས་སྦྱར་བ་ནི།།
དོན་ལ་མི་གནས་པའི་ཕྱོགས་བཀག་ནས།དེའི་འོག་ཏུ་ཡང་དག་པའི་ཀུན་རྫོབ་ཏུ་དོན་ལ་གནས་པའི་ཕྱོགས་པར་སྐབས་ཀྱི་ཚིགས་སུ་བཅད་པ་གཅིག་གིས་བསྟན་པ་ལ་རྒྱུ་མཚན་ཡོད་དེ།གོང་དུ་བསྟན་པ་དེ་ལྟར་དངོས་པོ་དོན་དམ་དུ།
ཡོད་པའི་ཕྱོགས་བསལ་ནས་རང་བཞིན་གྱིས་ངོ་བོ་ཉིད་ཡོད་པ་མ་ཡིན་པའི་ཕྱོགས་ལུང་དང་རིགས་པས་བརྟན་པོར་མཛད་པའི་སྒོ་ནས་ཐར་པ་བྱང་ཆུབ་ཆེན་པོ་འདོད་པ་རྣམས་ཀྱིས་ཡོད་པར་ལྟ་བ་དང་།མཐའ་བྲལ་གྱི་ལྟ་བ་གཉིས་ཀྱིས
ནང་ནས་མཐའ་བྲལ་གྱི་ལྟ་བ་འདི་ཁོ་ན་ཁས་བླང་བར་བྱའོ་ཞེས་བསྟན་དགོས་པའི་ཕྱིར།བསྡུས་དོན་ནི།ཚིགས་རྐང་དང་པོ་གཉིས་ཀྱིས་གཞི་བསྟན།དེ་ནས་གཅིག་གིས་ལམ་ལྟ་སྒོམ་བསྟན།དེ་ནས་གཅིག་གིས་འབྲས་པ
བསྟན་ནོ།།ཚིག་དོན་ནི།སློབ་དཔོན་ལྟར་ན།ཤེས་བྱ་ཆོས་ཅན།ཆོས་འདི་རྣམས་གང་ལ་ཡང་དོན་དམ་པར་སྐུར་བ་འདེབས་པའི་ངོ་བོས་སྔར་ཡོད་བསལ་བར་བྱ་བ་དང་སྒྲོ་འདོགས་པའི་ངོ་བོས་སྔ་མེད་གསར་དུ་བཞག

པར་བྱ་བ་ཅུང་ཟད་ཀྱང་མེད་དེ།སྤྲོས་བྲལ་བསྒོམས་པས་བདེན་འཛིན་ལས་གྲོལ་བ་འཐད་པའི་ཕྱིར།ཁྱབ་པ་ཡོད་དེ།གང་གི་ཕྱིར་ན་བསལ་བཞག་བདེན་པ་པ་ཡོད་ན་དངོས་པོར་མངོན་པར་ཞེན་པ་ལས་གྲོལ་བ་མི་འཐད་པའི་ཕྱིར།།
འོ་ན་མེད་པའི་མཐར་ལྷུང་ངོ་ཞེ་ན།དབུ་མ་པ་ཆོས་ཅན།མེད་པའི་མཐར་མི་ལྟུང་སྟེ།དེ་ཁོ་ནར་སྐུར་པ་འདེབས་པའི་ངོ་བོས་བསལ་བ་དང་སྒྲོ་འདོགས་པའི་ངོ་བོས་བཞག་པ་མ་བྱས་པར་གཟུགས་ལ་སོགས་པ་རྟེན་ཅིང
འབྲེལ་པར་འབྱུང་བ་ཀུན་རྫོབ་ཏུ་ཡང་དག་པར་ཡོད་པའི་ངོ་བོ་འདི་ཉིད་ལ་དོན་དམ་པར་རང་བཞིན་མེད་པ་དང་།སོགས་པ་མཚན་མ་མེད་པ་དང་སྨོན་པ་མེད་པ་ཡང་དག་པའི་ངོ་བོར་བརྟག་པར་བྱ་སྟེ།ལྟ་བར་བྱེད་པའི་ཕྱིར།
དེ་དེ་ལྟར་བལྟས་ཤིང་བསྒོམས་པས་སྒོམ་པ་རྫོགས་པ་ན་ཡང་དག་པའི་དོན་དེ་ཁོ་ན་ཉིད་མཐོང་བ་རྫོགས་པ་ན་ཕྱིན་ཅི་ལོག་བག་ཆགས་དང་བཅས་པ་ལྡོག་པས་ཤེས་སྒྲིབ་མཐའ་དག་ལས་རྣམ་པར་གྲོལ་བར་འགྱུར་རོ།།ཇི་ལྟར་
གྲོལ་ན།དཔེར་ན་སྒྱུ་མའི་གླང་པོས་སྒྱུ་མའི་གླང་པོ་གཞན་ཞིག་ཕམ་པར་བྱས་པ་བཞིན་དུའོ།།ཡང་ན་དངོས་པོར་ཞེན་པ་ལས་གྲོལ་བ་ལ་ཆོས་གང་ལ་ཡང་སྐུར་བ་འདེབས་པའི་ངོ་བོས་སྔར་ཡོད་བསལ་བ་དང་།སྒྲོ་འདོག།
པའི་ངོ་བོས་སྔར་མེད་གསར་དུ་བཞག་པ་མ་བྱས་པར་གཟུགས་ལ་སོགས་པ་རྟེན་ཅིང་འབྲེལ་པར་འབྱུང་བ་ཀུན་རྫོབ་ཏུ་ཡང་དག་པར་ཡོད་པའི་ངོ་བོ་འདི་ཉིད་ལ་དོན་དམ་པར་རང་བཞིན་མེད་པ་དང་།སོགས་པ་མཚན་མ་མེད

པ་དང་སྨོན་པ་མེད་པ་ཡང་དག་པའི་ངོ་བོར་བརྟག་པར་བྱ་དགོས་ཏེ།རྒྱུ་མཚན་གང་གི་ཕྱིར་ན་བསལ་བཞག་བདེན་པ་པ་ཡོད་ན་དངོས་པོར་མངོན་པར་ཞེན་པ་ལས་གྲོལ་བ་མི་འཐད་པ་དེའི་ཕྱིར་རོ།།འཕག།།
པ་ཐོགས་མེད་ལྟར་ན།རང་བཞིན་གྱིས་ཡོངས་སུ་དག་པ་དེ་བཞིན་གཤེགས་པའི་ཁམས་སྟོང་པ་ཉིད་འདི་ལ་བསལ་བར་བྱ་བ་ཀུན་ནས་ཉོན་མོངས་པའི་དམིགས་པ་བདག་འགའ་ཡང་མེད་དེ།རང་བཞིན་གྱིས་གློ་བུར་གྱི་དྲི་མ་དང་།
བྲལ་བ་ནི་འདིའི་རང་བཞིན་ཡིན་པའི་ཕྱིར་རོ།།རྣམ་པར་བྱང་བའི་དམིགས་པ་བདག་མེད་པ་སྔར་མེད་བཞག་པར་བྱ་བ་ཅུང་ཟད་ཀྱང་ཡོད་པ་མ་ཡིན་ཏེ།རྣམ་པར་དབྱེ་བ་མེད་པའི་སངས་རྒྱས་ཀྱི་ཆོས་དག་པའི་ཆོས་ཉིད་དང་།
རང་བཞིན་གྱིས་དབྱེ་བ་ཡོད་པ་མ་ཡིན་པའི་ཕྱིར།རྒྱས་པར་རྒྱུད་བླ་མར་གཏན་ལ་འབེབས་པར་འགྱུར་རོ།།འཕགས་པ་ཀླུ་སྒྲུབ་ལྟར་ན།མ་རིག་པ་ནས།རྒ་ཤིའི་བར་གྱི་རྟེན་ཅིང་འབྲེལ་པར་འབྱུང་བ་འདི་ལ་གཅིག།
ཏུ་སྒྲོ་འདོགས་པ་དང་ཐ་དད་དུ་སྐུར་བ་འདེབས་པ་སྔར་ཡོད་བསལ་བར་བྱ་བ་དང་།སྒྲོ་སྐུར་དང་བྲལ་བ་གསར་དུ་བཞག་པར་བྱ་བ་ཅུང་ཟད་མེད་དེ།གདོད་མ་ནས་གཅིག་དང་ཐ་དད་དང་བྲལ་བ་ནི་ཀུན་རྫོབ་ཏུ་འདིའི་རང་བཞིན།
ཡིན་པའི་ཕྱིར་རོ།།རྟེན་འབྲེལ་བཅུ་གཉིས་པོ་རྣམས་གཅིག་དང་ཐ་དད་མ་ཡིན་ཏེ།འཕགས་པ་ཀླུ་སྒྲུབ་ཀྱིས།ཁ་ཏོན་མར་མེ་མེ་ལོང་རྒྱ།།མེ་ཤེལ་སྒྱུར་དང་ས་བོན་སྒྲས།།ཕུང་པོ་ཉིང་མཚམས་སྦྱོར་བ

ཡང་།།མི་འཕོ་བར་ཡང་མཁས་རྟོགས་བྱ།།ཞེས་གསུངས་པའི་ཕྱིར།།རྒྱས་པར་འདི་ཉིད་ཀྱི་རང་འགྲེལ་ལ་གསལ།དེ་རྣམས་ནི་གཞི་གཏན་ལ་ཕབ་པའོ།།ལམ་ལྟ་བ་དང་སྒོམ་པ་ནི།གཞན་དོན་དུ་རྣམ་མཁྱེན་།
ཡིད་ལ་བྱེད་པས་ཡང་དག་པ་བསལ་བཞག་དང་བྲལ་བའི་རྟེན་ཅིང་འབྲེལ་བར་འབྱུང་བ་འདི་ཉིད་ལ་ཡང་དག་པ་བསལ་བཞག་དང་བྲལ་བ་སྟོང་པ་ཉིད་དུ་རྟོགས་པའི་ཤེས་རབ་ནི་དབུ་མ་པའི་ལྟ་བ་ཡིན་ལ།དེ་ལྟར་རྟོགས
ནས་ཅིར་ཡང་མི་རྟོག་པར་རྩེ་གཅིག་ཏུ་བསྒོམ་པའི་རྣལ་འབྱོར་ནི་དབུ་མ་པའི་སྒོ་མ་ཡིན་ནོ།།འབྲས་བུ་ནི་དེ་ལྟར་བལྟས་ཤིང་བསྒོམས་པས་སྒོམ་པ་ཡོངས་སུ་རྫོགས་པ་ན་ཡང་དག་པའི་མཐའ་མངོན་དུ་གྱུར་ནས་མི་གནས།
པའི་མྱ་ངན་ལས་འདས་ཏེ།རང་རྒྱུད་ཀྱི་སྒྲིབ་གཉིས་བག་ཆགས་དང་བཅས་པ་ལས་རྣམ་པར་གྲོལ་བར་འགྱུར་རོ།།སྤྱིར་ལྟ་སྐེམ་ལ།ཀུ་སུ་ལུའི་མན་ངག་གི་ལུགས་དང་།མཁས་པ་པཎྜི་ཏའི་ལུགས་གཉིས
ལས།དང་པོ་ནི།སྒྲོ་འདོགས་ནང་དུ་གཅོད་ལྟ་རྟོག་ནང་དུ་བྱེད་དེ།དང་པོ་རང་ངོ་རང་གིས་ཤེས་དགོས།།རང་ལ་རྟོགས་པ་ཞིག་སྐྱེ་དགོས།།དེ་མ་སྐྱེས་པར་ཕྱི་རོལ་གྱི་ཡུལ་བཀག་པས་མི་ཁེགས་བསྒྲུབས།།
པས་མི་འགྲུབ་སྟེ།དཔེར་ན་མིག་ནད་ཅན་གྱི་སྐྲ་ཤད་བཞིན་ནོ།།རང་སེམས་དག་ན་མཚན་མ་རང་སར་གྲོལ་ཏེ།དཔེར་ན་མིག་་ནད་བྱང་ན་སྐྲ་ཤད་རང་སར་དག་པ་བཞིན་ནོ།།གཉིས་པ་ནི།སྒྲོ་འདོགས་ཕྱི་རུ་གཅོད།

ལྟ་རྟོག་ཕྱི་རུ་བྱེད་དེ།ཡུལ་དག་པས་དེར་འཛིན་གྱི་ཤེས་པ་ལྡོག་པ་ཡིན་ནོ།།དེས་ན་འདིར་མཁས་པ་པཎྜི་ཏའི་སྒོམ་ལུགས་གཙོ་བོར་བསྟན་ཏེ།དང་པོ་ཕྱེ་ཡུལ་ལ་བསལ་བཞག་བཀག་ནས་བདོན
གཉིས་ཟུང་འཇུག་ཏུ་བསྒོམ་པ་བསྟན་པས་སོ།།གཉིས་པ་རྣལ་མ་མཐོང་ལམ་རྩེ་སྦྱོར་ནི།སྦྱིན་པ་ལ་སོགས་རེ་རེ་ནི་ཞེས་བྱ་བ་ལ་སོགས་པས་གསུངས་ཏེ།འདི་ལ་མཚམས་སྦྱར་བ་ནི།གོང་དུ་བསྟན་པ་དེ་ལྟར་ཞར་ལ
འོངས་པའི་དོན་གསུམ་བརྗོད་ནས།དེའི་འོག་ཏུ་རྣལ་མ་མཐོང་བའི་ལམ་ཉིད་བསྟན་པ་ལ་རྒྱུ་མཚན་ཡོད་དེ།ཞར་བྱུང་ཤེས་པ་ཀྱུས་མ་ཤེས་པ་ལ་ལྟོས་དགོས་པས་སོ།།དོན་བདུན་ཅུའི་རྐང་གྲངསེ་སུ་དངོས་སུ་
བསྟན་པས་ན་རྣལ་མའོ།།བསྡུས་དོན།མཐོང་ལམ་སྡུག་བསྔལ་ལ་ཆོས་བཟོད་ཀྱི་རྩེ་སྦྱོར་གྱི་ངོ་བོ་གྱུར་པའི་སྦྱིན་སོགས་དྲུག་ཚན་དྲུག་གིས་སུམ་ཅུ་རྩ་དྲུག་གི་རྣམ་པར་སྐྱེས་པ་དེ་ཆོས་ཅན།རྩེ་སྦྱོར་སྟོན་པའི་སྐབས།
འདིར་མཐོང་ལམ་རྩེ་སྦྱོར་ཡིན་ཏེ།ཕྱིན་དྲུག་རེ་རེ་དྲུག་དྲུག་ཚང་བར་སྤྱོད་པའི་བསྡུས་བསྒོམ་རབ་ཏུ་གྱུར་པའི་བདེན་པ་མངོན་རྟོགས་ཀྱི་རྣལ་འབྱོར་ཡིན་པའི་ཕྱིར།ཚིག་དོན་ལ།དངོས་བསྟན་སྤྱད་བྱ་ཕྱིན་དྲུག་དང་།སྤྱོད
བྱེད་མཐོང་ལམ་རྩེ་སྦྱོར་དང་།ཤུགས་བསྟན་སྤང་བྱ་སྤངས་པའི་ཚུལ་དང་གསུམ།དང་པོ་ནི།དེ་ནས་རབ་འབྱོར་གྱིས་གསོལ་པ།བཅོམ་ལྡན་འདས།ཇི་ལྟར་བྱང་ཆུབ་སེམས་དཔའ་ཆེན་པོ་ཡུམ་ལ་སྤྱད་པའི་སྦྱིན་པ།

པ་དང་ཚུལ་ཁྲིམས་དང་བཟོད་པ་དང་བརྩོན་འགྲུས་དང་བསམ་གཏན་དང་ཤེས་རབ་ཀྱི་ཕ་རོལ་ཏུ་ཕྱིན་པ་བསྒོམས་པ་ཡོངས་སུ་རྫོགས་པར་འགྱུར་བ་ལགས།བཀའ་སྩལ་པ།རབ་འབྱོར་འདི་ལ་བྱང་ཆུབ་སེམས་དཔའ་ཆེན་པོ་སྦྱིན་པ་
ཡོངས་སུ་གཏོང་བའི་ཚེ་རྣམ་པ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་ཞིང་སྦྱིན་པ་དེ་དག་ཡོངས་སུ་གཏོང་སྟེ།རབ་འབྱོར་དེ་ལྟར་ན་བྱང་ཆུབ་སེམས་དཔའ་ཆེན་པོའི་སྦྱིན་པའི་ཕ་རོལ་ཏུ་ཕྱིན་པ་སྒོམ་པ་ཡོངས་སུ་རྫོགས་པར་
འགྱུར་རོ།།དེ་བཞིན་དུ་དེ་ཚུལ་ཁྲིམས་བསྲུང་བའི་ཚེ་རྣམ་པ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་ཞིང་ཚུལ་ཁྲིམས་དེ་དག་བསྲུངས་ཏེ།དེ་ལྟར་ན་དེའི་ཚུལ་ཁྲིམས་ནས།འགྱུར་རོ།།ད་བཟོད་པ་སྒྲུབ་པའི་ཚེ་རྣམ་པ་ཐམས
ཅད་པ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་ཞིང་བཟོད་པ་དེ་དག་སྒོམ་སྟེ།དེ་ལྟར་ན་དེའི་བཟོད་པ་ནས།འགྱུར་རོ།།དེ་བརྩོན་འགྲུས་རྩོམ་པའི་ཚེ་རྣམ་པ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་ཞིང་བརྩོན་འགྲུས་
དེ་དག་རྩོམ་སྟེ།དེ་ལྟར་ན་དེའི་བརྩོན་འགྲུས་ནས།འགྱུར་རོ།།དེ་བསམ་གཏན་ལ་སྙོམས་པར་འཇུག་པའི་ཚེ་རྣམ་པ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་ཞིང་བསམ་གཏན་དེ་དག་ལ་སྙོམས་པར་འཇུག་སྟེ།དེ་ལྟར
ན་དེའི་བསམ་གཏན་ནས།འགྱུར་རོ།།དེ་ཤེས་རབ་ཀྱི་ཕ་རོལ་ཏུ་ཕྱིན་པ་སྒོམ་པའི་ཚེ་རྣམ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་ཞིང་ཤེས་རབ་དེ་དག་སྒོམ་སྟེ།དེ་ལྟར་ན་དེའི་ཤེས་རབ་ཀྱི་ཕ་རོལ་ཏུ་ཕྱིན་པ་སྒོམ་པ་

ཡོངས་སུ་རྫོགས་པར་འགྱུར་རོ།།དེ་ནས་རབ་འབྱོར་གྱིས་གསོལ་པ།།བཅོམ་ལྡན་འདས།ཇི་ལྟར་ན་བྱང་ཆུབ་སེམས་དཔའ་ཆེན་པོ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་ཚུལ་ཁྲིམས་ཀྱི་ཕ་རོལ་
ཏུ་ཕྱིན་པ་ཡོངས་སུ་འཛིན་པ་ལགས།བཀའ་སྩལ་པ།རབ་འབྱོར་འདི་ལ་བྱང་ཆུབ་སེམས་དཔའ་ཆེན་པོ་སྦྱིན་པ་ཡོངས་སུ་གཏོང་ཞིང་རྣམ་པ་ཐམས་ཅད་མཁྱེན་པ་ཉིད་དུ་ཡོངས་སུ་བསྔོ་བའི་ཚེ་སེམས་ཅན་རྣམས་ལ་བྱམས།
པའི་ལུས་དང་ངག་དང་ཡིད་ཀྱི་ལས་ཉེ་བར་གནས་པར་འགྱུར་ཏེ།དགེ་བའི་རྩ་བ་དེ་དག་ཀྱང་ཉན་ཐོས་དང་རང་སངས་རྒྱས་སུ་མི་བསྔོའི་སེམས་ཅན་ཐམས་ཅད་དང་ཐུན་མོང་དུ་བྱས་ནས་བླ་མེད་བྱང་ཆུབ་ཏུ་ཡོངས་སུ་བསྔོ་སྟེ།
དེ་ཇི་ལྟར་གང་གིས་ཡོངས་སུ་བསྔོ་བ་དང་གང་ཡོངས་སུ་བསྔོ་བ་དང་གང་དུ་ཡོངས་སུ་བསྔོ་བའི་འདུ་ཤེས་གསུམ་མི་འཇུག་པ་དེ་ལྟར་ཡོངས་སུ་བསྔོའོ།།རབ་འབྱོར་དེ་ལྟར་ན་བྱང་ཆུབ་སེམས་དཔའ་ཆེན་པོ་སྦྱིན་པའི་
ཕ་རོལ་ཏུ་ཕྱིན་པ་ལ་གནས་ཤིང་།ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཡོངས་སུ་འཛིན་པ་ཡིན་ནོ།།དེ་བཞིན་དུ་དེ་སྦྱིན་པ་གཏོང་བའི་ཚེ་ལེན་པ་པོ་དེ་དག་གཤེ་ཞིང་མཚང་འབྲུ་ལ་མི་བདེན་པའི་ངག་རྩུབ་མོས་མི་སྙན་པར་
བརྗོད་ཀྱང་དེ་དེ་དག་ལ་གནོད་པའི་སེམས་མི་སྐྱེད་དེ།དགེ་བའི་རྩ་བ་ནས།བསྔོའོ།།དེ་ལྟར་ན་དེ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་བཟོད་པའི་ཕ་རོལ་ཏུ་ཕྱིན་པ་ཡོངས་སུ་འཛིན་པ་ཡིན་ནོ།།དེ་སྦྱིན་པ་གཏོང

པའི་ཚེ་ལེན་པ་པོ་དེ་དག་གཤེ་ཞིང་མཚང་འབྲུ་ལ་མི་བདེན་པའི་ངག་རྩུབ་པོས་མི་སྙན་པར་བརྗོད་དེ།དེ་ལྟར་ན་སྐྱོ་བ་དང་འཁྱལ་བ་དང་།ཚུལ་མ་ཡིན་པའི་ཚིག་རྩུབ་པོས་མི་སྙན་པར་བརྗོད་པ་ལ།སྦྱིན་པའི་བློ་དང་།
ཡོངས་སུ་གཏོང་བའི་བློ་ཉིད་དུ་འགྱུར་ཏེ་བདག་གིས་ནི་སྦྱིན་པ་ཡོངས་སུ་བཏང་བར་བྱ་སྟེ།བདག་གིས་ནི་སྦྱིན་པ་ཡོངས་སུ་མི་བཏང་བར་མི་བྱའོ་ཞེས་དེས་ལུས་དང་སེམས་ཀྱི་བརྩོན་འགྲུས་བསྐྱེད་དེ།དགེ་བའི་ནས།།
བསྔོའོ།།དེ་ལྟར་ན་དེ་སྦྱིན་པའི་ཕ་རོལ་ཏུ་ཕྱིན་པ་ལ་གནས་ཤིང་བརྩོན་འགྲུས་ཀྱི་ཕ་རོལ་ཏུ་ཕྱིན་པ་ཡོངས་སུ་འཛིན་པ་ཡིན་ནོ།།དེ་སྦྱིན་པ་